Arten har tidligere ofte blitt sammenblandet med Acanthonotozoma inflatum, og det kan være en grunn til at den er sagt å ha vært funnet på Svalbard. Hverken Artskart eller Just (1978) har denne i noen norske farvann, og den vil derfor ikke bli vurdert i forbindelse med denne rødlisten. Det er verd å følge med på Acanthonotozoma-prøver fra Svalbard, for å se om den faktisk finnes der. Arten er registrert i Karahavet.
Acanthonotozoma monodentatum vil ikke bli vurdert (NA) på grunn av at alle kildene til mulige funn i norske farvann er for usikre.